Microteatro do Camiño

Un susto na catedral

|  |
| --- |
| Etapa: Pedrouzos-Santiago (Dentro da Catedral, xusto na entrada)  Autoras: Aránzazu Rebolo Calveiro, Lucía Vallejo Barros.  Personaxes:  Aránzazu: Nena  Lucía: Nai  Carmela González Suárez: Guía |

**Lucía:** (*Triunfante*) Mira! Xa estamos na Catedral!

**Aránzazu:** (*Queixándose*) Pois si... Está toda chea de lique e con andamios. É moi fea. Para iso tivemos que vir andando até aquí? (choromicando) Dóenme os pés...

**Lucía: (Con voz doce e intentando calmar a Aránzazu pasándolle a man polo lombo)** Veña, veña, non te queixes. Non estás orgullosa de ter feito o Camiño de Santiago?

**Aránzazu:** (*Queixándose*) Non...

**Lucía: (Sinalando para dentro)** Imos vela! Seguro que che gustan as salas de dentro.

**Aránzazu: (Encollendo os ombros)** Vaaaaale... Pero logo imos ao parque, eh?

**Lucía:** (*Rindo e asentindo coa cabeza*) Si, si iremos ao parque.

**Aránzazu: (Poñemdo cara de enfado)** Pois apura, logo! Imos vela rápido para irnos pronto.

**Lucía:** (*Sinalando a unha columna*) Mira que ben labrada está esta columna! (*As dúas acércanse a vela*)

**Aránzazu:** (*En voz baixa*) Qué aburrimento! Eu voume... (*Vaise ao outro extremo do escenario e sae de escena*) (*Con curiosidade*) Ata onde chegarei por estas escaleiras?

**Lucía:** (*Molesta e mirando para todos os lados*) Onde te meteches agora, Ara? (*Espera un instante*) (Levantando os ollos e cun ton de voz de cansazo) Veña, Ara, sae de onde esteas (*Nerviosa*) Ara! Veña, sal! Non ten gracia!

(*Chega Carmela, o vixiante de seguridade*)

**Carmela: (Coas mans cruzadas ás costas) Bo día!** Que lle ocorre? Por qué berra dese modo?

**Lucía:** (*Nerviosa, a punto de chorar e mirando inquieta ao seu redor*) É que perdín á miña filla, Aránzazu. Hai un momento estaba comigo, e agora xa non está!

**Carmela:** (asentindo coa cabeza) Xa... (*Con seguridade*) Non se preocupe, eu búscoa. (Xirando a cabeza dun lado a outro) Non pode estar moi lonxe, non vin saír a ningunha nena.

**Lucía:** (*Nerviosa*) De acordo! Espero que a atope pronto!

**Carmela: (Comeza a moverse buscando)** Si, ten que estar por aquí.

(*Lucía queda nunha esquina andando, moi nerviosa, dun lado a outro. Mentres, Carmela mira por todas partes, e logo dun momento volve con Lucía*)

**Carmela:** (*Apenada e un pouco avergoñada. Volve levar as mans cruzadas atrás*) Síntoo. Non a atopei.

**Lucía:** (*Angustiada, berrando*) Que non a atopou!? (*Moi baixiño, como falando para ela*) Miña pobre... é tan cativa (*esconde a cara nas mans e chora*)

**Carmela: (Poñendo unha man no ombro de Lucía e con voz de pena)** Por favor, non chore. Vou revisar todos os vídeos de seguridade ata saber que lle pasou e onde está.

**Lucía: (Quitando as mans de diante n cara e limpando as bágoas con elas)** Moitas grazas!

**Aránzazu:** (*Sen entrar en escena e con voz de angustia*) Mamá! Socorro! Está escuro! Non vexo nada! Por favor, que alguén me axude!

**Lucía: (Sobresaltada e moi atenta)** Ara! Es ti? Xa vou! Non te movas!

**Aránzazu: (Con angustia)** Dáte présa! Por favor!

**Lucía:** (*Acércase ao lugar por onde se foi Carmela e berra*) Señora, acabo de atopar á miña filla!

**Carmela:** (*Entra en escena correndo*) Onde está?

**Lucía: (Encollendo os ombros e mirando aos lados. Voz de angustia)** Non o sei... Soa como se estivese baixo a terra. Di que está oscuro e que non ve nada.

**Carmela:** (*Dubidando. Apoia un cóbado no outro brazo e colle o queixo coa man*) Baixo terra...,mmm Moi oscuro... Pode ser...? (*Angustiado*) Non! Non é posible! Está nas catacumbas! (*Vai correndo até o lugar por onde desapareceu Aránzazu e grita*) Estás aí?

**Aránzazu: (Gritando)** Sí! Socorro!

**Carmela:** (*Vai ata onde está Aránzazu, saíndo de escena ao tempo que grita).* Tranquila! Sacareite de aí agora! (*Logo dun momento volve saír con ela*)

**Aránzazu:** (*Aínda con medo e angustia corre cara súa nai*) Mamá!

**Lucía:** (*Emocionada abrindo os brazos*) Ara!

**Fin**